**NOTĂ INFORMATIVĂ**

*la proiectul Hotărîrii Guvernului „cu privire la modificarea și completarea Hotărîrii Guvernului nr.351 din 23 martie 2005”*

În conformitate cu art.6 alin.(3) al Legii nr.330 din 25.03.1999 cu privire la cultura fizică și sport, Ministerul Tineretului și Sportului administrează patrimoniu sportiv aflat în domeniu public.

Proiectul Hotărîrii Guvernului „cu privire la modificarea și completarea Hotărîrii Guvernului nr.351 din 23 martie 2005 pentru aprobarea listelor bunurilor imobile propietate publică a statului și la transmiterea unor bunuri imobile” (Monitorul Oficial al Republicii Moldova, 2005, nr.129-131) este elaborat de către Minister, la recomandarea Curții de Conturi.

Potrivit Hotărîrii Curții de Conturi “privind auditul conformității gestionării fondurilor publice și situațiilor financiare ale Ministerului Tineretului și Sportului, inclusiv ale unor instițuții subordonate pe exercițiul bugetar 2013” nr.11 din 18 martie 2013, (Monitorul Oficial al Republicii Moldova, 2014 nr. 92-98, art.15), Ministerului i s-a recomandat, în urma controlului efectuat, în vederea lichidării disfuncționalităților identificate sau prevenirii lor în perioada imediat următoare să înainteze propuneri de modificare și completare a Hotărîrii Guvernului nr.351 din 03.05.2005, în vederea completării Listei bunurilor imobile propietate publică, cu includerea imobilelor gestionate economic de către instituțiile publice și Întreprinderea de Stat “Manejul de Atletică Ușoară”, la care Ministerul Tineretului și Sportului exercită calitatea de fondator.

În conformitate cu pct.3.3 al Raportului auditului gestionării fondurilor publice de către Ministerul Tineretului și Sportului, inclusiv de către unele instituții subordonate pe exercițiul bugetar 2013, aprobat prin Hotărîrea Curții de Conturi nr.11 din 18 martie 2013, peste 75 % din patrimoniul administrat de Ministerul Tineretului și Sportului este gestionat economic prin intermediul Centrului Sportiv de Pregătire al Loturilor Naționale, iar restul de alte 3 instituții publice și o întreprindere de stat, fondate de către Minister.

Potrivit datelor evidenței contabile la situația din 31 decembrie 2013, Ministerul Tineretului și Sportului administrează și gestionează patrimoiu în valoare totală de 90110, 6 mii lei MDL.

În urma controlului și auditului efectuat de către Curtea de Conturi s-a constatat că în Lista bunurilor imobile propietate publică a statului aflate în administrarea ministerelor și altor autorități ale administrației publice centrale, n-a fost inclus patrimoniu administrat și gestionat de către Ministerul Tineretului și Sportului.

Astfel, prin proiectul Hotărîrii Guvernului cu privire la modificarea și completarea Hotărîrii Guvernului nr.351 din 23 martie 2005 pentru aprobarea listelor bunurilor imobile propietate publică a statului și la transmiterea unor bunuri imobile se propune de completat, actul normativ respectiv cu o anexă suplimentară în care va fi inclus patrimoniu administrat și gestionat de către Ministerul Tineretului și Sportului.

Respectiv, în proiectul Hotărîrii Guvernului a fost inclus patrimoiul Centrului Sportiv pentru Pregătirea Loturilor Naționale și anume clădirea și terenul de pe adresa mun. Chișinău, bd. Decebal. 72/2, terenurile și construcțiile de pe adresa mun. Chișinău, str. Tăbăcăria Veche, 23, terenul (Baza republicană de canotaj) de pe adresa mun. Chișinău, or. Vatra, extravilan și construcția de pe adresa mun. Chișinău, str. Alexandru Lăpușneanu, 2.

De asemenea, în proiectul Hotărîrii Guvernului a fost inclus patrimoniu gestionat economic de alte instituții publice fondate și monitorizate de către Ministerul Tineretului și Sportului și anume al Școlii sportive specializate de tenis, al Școlii sportive specializate de fotbal, al Școlii sportive specializate de lupte “Andrei Doga”, și al Întreprinderii de Stat “Manejul de Atletică Ușoară”.

Suprafața terenurilor și clădirilor, inclusă în proiectul Hotărîrii Guvernului a fost preluată din “Registrul de stat al bunurilor imobile”, al Întreprinderii de Stat “Cadastru”.

La adoptarea și implementarea proiectului Hotărării Guvernului nu necesită cheltuieli financiare suplimentare din bugetul de stat.

În acest context, rugăm susținerea acestui proiect al Hotărîrii Guvernului pentru a asigura o administrare corectă al patrimoniului Republicii Moldova aflat în gestiunea instituțiilor publice în care Ministerului Tineretului și Sportului deține calitatea de fondator.

**MINISTRU Victor ZUBCU**

*Ex. Ion Iacub*

*Tel .022-820-867*